Χρήστος Γκοσλιόπουλος

Ο Χρήστος Γκοσλιόπουλος (17 Οκτωβρίου 1956-), του Πασχάλη και της Μαρίας, είναι Έλληνας συνταξιούχος εκπαιδευτικός και πολιτικός. Υπηρέτησε ως ο τελευταίος διορισμένος Νομάρχης Πιερίας και ως αιρετός δήμαρχος Νεστορίου, θέση στην οποία εξελέγη ξανά έπειτα από τις δημοτικές εκλογές του 2019.

 Βιογραφία 
 Σπουδές και επαγγελματική δραστηριότητα 
Γεννήθηκε το 1956 στο Νεστόριο Καστοριάς, όπου ολοκλήρωσε τις μαθητικές του σπουδές. Σπούδασε στη Φυσικομαθηματική Σχολή του Αριστοτελείου Πανεπιστημίου Θεσσαλονίκης και έγινε μέλος της Ένωσης Ελλήνων Φυσικών. Υπηρέτησε τη θητεία του στο στρατό στο Μηχανικό, στην περιοχή του Έβρου. Το 1982, χρονιά διορισμού του στη δημόσια εκπαίδευση, εγκαταστάθηκε στην πόλη της Καστοριάς, όπου διαμένει με την οικογένειά του. Εργάστηκε επί αρκετά χρόνια ως καθηγητής σε Λύκεια στην πόλη της Καστοριάς και στο Άργος Ορεστικό. Συνταξιοδοτήθηκε το 2014.

 Συνδικαλιστική δράση και πολιτική σταδιοδρομία 
Ανέπτυξε συνδικαλιστική δράση στην ΕΛΜΕ Καστοριάς, στο Δ.Σ. της οποίας ήταν μέλος.
Τον Νοέμβριο του 1993 διορίστηκε Νομάρχης Πιερίας και υπηρέτησε ως τις 31 Δεκεμβρίου 1994.εφ. Θεσσαλονίκη, φύλλο 6 Νοεμβρίου 1993, σελ. 15. Από το 1995 ως το 1996 διετέλεσε Περιφερειακός Διευθυντής Θεσσαλονίκης, και από το 2002 ως το 2004 ήταν πρόεδρος και διευθύνων σύμβουλος του ΕΟΜΜΕΧ.Το Ετήσιο Επίσημο Συνέδριο 2003 του Ελληνικού Δικτύου των ΕΚΠΕ 14/11/2003, Πανελλήνιο Επιμελητηριακό Δελτίο, e-boss.gr, ανάκτηση 27 Μαρτίου 2017.

Η θητεία του στην Τοπική Αυτοδιοίκηση ξεκίνησε με την εκλογή του ως κοινοτικού συμβούλου Νεστορίου το 1990. Πολιτεύτηκε στις εκλογές του 1996 με το ΠΑΣΟΚ στην εκλογική περιφέρεια Καστοριάς.

Εξελέγη δήμαρχος Νεστορίου για πρώτη φορά το  2002 συγκεντρώνοντας το 78,74% των ψήφων και επανεξελέγη με ποσοστό 51,6% στον πρώτο γύρο το [2006.EETAA, Αποτελέσματα εκλογών- Κοινότητα και Δήμος Νεστορίου.

Το 2010 επανεξελέγη δήμαρχος με ποσοστό 68,86% από τον πρώτο γύρο.Επαναληπτικές για Περιφέρεια και οκτώ Δήμους της Δυτικής Μακεδονίας., kozanlife, 8 Νοεμβρίου 2010, ανάκτηση 27 Μαρτίου 2017.

Ο Γκοσλιόπουλος εξελέγη ξανά δήμαρχος στις εκλογές του 2019 με συντριπτικό ποσοστό 80,11% από τον 1ο γύρο.

 Οικογένεια 
Είναι παντρεμένος με την Κωνσταντίνα Παπατέρπου και έχουν έναν γιο, τον Μιχάλη. 

 Παραπομπές 

 Εξωτερικοί σύνδεσμοι 
Βιογραφικό Χρήστου Γκοσλιόπουλου, Political Pedia, ανάκτηση 27 Μαρτίου 2017.

Κατηγορία:Νομάρχες Πιερίας
Κατηγορία:Δήμαρχοι ελληνικών πόλεων